**Jelentkezési felhívás mentori posztra a 2015/2016-os tanévre**

**HÖOK Mentorprogram – Felsőoktatási Mentorhálózat**

Jelentkezési határidő: 2015. május 08. ( péntek),  
a jelentkezési lap feladásának határideje: 2015. május 08. ( péntek)!

**A jelentkezési lap innen érhető el: http://hook.hu/mentor/felveteli/**

Kedves Hallgatók, leendő mentorok!

A HÖOK Mentorprogram országosan felvételt hirdet kortárssegítői, mentori feladatok ellátására a 2015/2016-ös tanévre. A HÖOK Mentorprogram egy olyan, az EMMI (Emberi Erőforrások Minisztériuma) által támogatott esélyegyenlőségi program, mely az elsőéves hátrányos és halmozottan hátrányos helyzetű hallgatókat segíti a felsőoktatásban.

**Felvételi kritériumok:**

**Szóbeli meghallgatás. A felvételire egy rövid kiadványból készülhettek fel, amelyet honlapunkon a felvételi kiírásban értek el: http://hook.hu/mentor/felveteli/**

**Mentornak jelentkezhet minden olyan, nappali tagozatos hallgató, aki nem első tanévét kezdi a felsőoktatásban (Bsc vagy Msc vagy osztatlan képzésből vagy felsőfokú szakképzésből) a 2015/2016-os tanévben.**

**A jelentkezők vállalják, hogy amennyiben a mentorfelvételin maximum pontszámot érek el, akkor 2015. július 12. és 15. között részt vesznek a Mentorprogram által Balatonlellére szervezett Mentorképzésen; ahol a szállást, étkezést és képzést a Program biztosítja számukra, de az utazás költségei a jelentkező mentorokat terheli.**

**A mentornak jelentkező hallgatók a júliusi Mentorképzésen való részvételről - a mentor felvételi lezárta után- június végén/július elején elején kapnak értesítőt emailben- a jelentkezésükkor megadott emailcímre. A Mentorképzésen való részvétel automatikusan nem jelent bekerülést a HÖOK Mentorprogramba, mint mentor. A felvételi végleges eredményéről augusztus elején értesülnek a jelentkezők.**

**Az augusztusban felvételt nyert mentorok vállalják, hogy augusztus folyamán a kötelező esetmegbeszélőkön részt vesznek. Az esetmegbeszélők az ország több pontján, minden felsőoktatási régióban megrendezésre kerülnek,  az időpontok és városok közül minden mentor maga választja a számára legmegfelelőbbet.**

*Az esetmegbeszélők pontos időpontját sajnos, csak azután tudjuk meghatározni, hogy az Oktatási Hivatal átküldte számunkra azon elsőéves hallgatók adatait, akik részt kívánnak venni a Programban- ezután kell a mentoroknak időt is hagynunk, hogy megtörténjen a kapcsolatfelvétel.*

*A tavalyi évben is irányadó volt számunkra, hogy az esetmegbeszélők augusztus 20-a előtt legyenek, ugyanis 20-a után szinten mindenhol gólyatáborok vannak, és sok mentor ott is vállal feladatot.*

**A mentorok tevékenységükért díjazásban részesülnek, amennyiben vállalt feladataikat teljesítik.**

**A mentor feladata:**

A mentor azonos intézményben és szakterületen tanuló felsőbb éves, aki segíti a rábízott hallgatók intézményi beilleszkedését: tanácsokat ad tanulmányi és oktatási ügyekben, informál az aktuális pályázatokról, hallgatói juttatásokról, és ösztöndíjakról. A mentorok legfontosabb feladata, hogy felkészítsék a mentorált hallgatókat segítség nélküli egyetemi életre.

Egy mentor több hallgatót is segíthet.

A felvételt nyert hallgatók 10 hónapra- egy tanévre- vállalják mentori tevékenységüket.

A mentorok vállalják, hogy megbízásuk idején folyamatosan kapcsolatot tartanak a mentoráltjukkal/ mentoráltjaikkal, régió és/vagy intézményi koordinátorukkal; és a munkájukhoz tartozó adminisztrációs feladatokat maradéktalanul teljesítik, munkájukról írásbeli beszámolót készítenek.

További információk: <http://hook.hu/hu/web/mentor>

**A jelentkezés módja:**

**Mentorjelentkezési lap kitöltése online (elérhető: http://hook.hu/mentor/felveteli/ oldalon), melynek kitöltése után nyomjátok meg az "elküld" gombot, ezt követően megjelenik egy oldal, amelynek alján található linkre kattintva kaptok egy pdf dokumentumot. Ezt nyomtassátok ki, írjátok alá, és legkésőbb 2014. május 08-án adjátok postára a HÖOK iroda címére (1055 Budapest, Honvéd utca 38.). A  postára adási határidő: 2015. május 08. ( péntek)**

**Fontos, hogy a jelentkezésnél az intézményeteknek megfelelő régiót jelöljétek be! A HÖOK Mentorprogram régiói városok szerint:**

* Budapesti régió ( Budapest, Gödöllő)
* Debreceni régió (Debrecen, Nyíregyháza, Szolnok, Hajdúböszörmény)
* É-Magyarországi régió (Miskolc, Eger, Gyöngyös, Sárospatak)
* ÉNY- Magyarországi régió ( Sopron, Szombathely, Mosonmagyaróvár, Győr, Veszprém, Székesfehérvár, Dunaújváros, Keszthely)
* Pécsi régió (Pécs, Kaposvár, PTE Zalaegerszeg, PTE Szombathely)
* Szegedi régió (Szeged, Békéscsaba, Kecskemét, Szarvas, Gyula, Baja)

Csak annak a jelentkezőnek a regisztrációja sikeres, aki a pdf formátumú jelentkezési lapot visszaküldi a megadott postai címre!

**Jelentkezési határidő: 2015.május 08. (péntek)**

**A szóbeli meghallgatások régiónként lesznek, 2015. május 18. -2013. június 15 között. A felvételi pontos időpontjairól és helyszíneiről a HÖOK Mentorprogram honlapján tájékozódhattok 2015.május 08. után.**

***A felvételi végleges döntésről augusztusban kaptok értesítést e-mailben.( 2015.június 15. után a felvételi sikertelenségéről vagy a Mentor Táborba való meghívásról küldünk emailt.)***

**Amennyiben bármilyen kérdésetek van, az alábbi elérhetőségen jelezzétek ( a programvezető privát Facebook oldalára küldött üzenetre nem áll módunkban válaszolni!)**

**Csuhaj Andrea programvezető**

[**csuhaj.andrea@hook.hu**](mailto:csuhaj.andrea@hook.hu)